คือว่าเป็นประจำเดือนวันที่14-17 แต่วันที่ 18 ประจำเดือนยังออกนิดหน่อย แล้วมีเพศสัมพันธ์ในวันที่ 18 ไม่ได้ป้องกัน และแฟนก็หลั่งใน (แต่ประจำเดือนมาไม่เคยตรงกันเลยสักเดือน ) แล้วอีกอย่างไม่ได้กินยาคุมฉุกเฉินค่ะ ในกรณีนี้เสี่ยงตั้งครรภ์มากน้อยขนาดไหนคะ
สวัสดีค่ะ Xxrn,หากประจำเดือนมาวันที่ 14-17 ก.ค.แล้วได้มีเพศสัมพันธ์ในวันที่ 18 เท่ากับมีเพศสัมพันธ์ในวันที่ 5 นับจากวันแรกที่มีประจำเดือนมา ถือว่ายังอยู่ในระยะปลอดภัย โอกาสที่จะตั้งครรภ์นั้นมีน้อยมากค่ะ อย่างไรก็ตาม หากมีระยะห่างระหว่างรอบประจำเดือนที่สั้นกว่า 24 วัน ระยะปลอดภัยแบบหลัง 7 วัน อาจใช้ไม่ได้ค่ะหลังจากนี้ ก็ควรรอดูว่าประจำเดือนจะมาหรือไม่ หากไม่มา จึงค่อยตรวจหาการตั้งครรภ์ดู หรืออาจตรวจหลังจากที่มีเพศสัมพันธ์ไปแล้ว 2 สัปดาห์ก็ได้ค่ะหากจะมีเพศสัมพันธ์บ่อยๆ และกังวลเรื่องการตั้งครรภ์ ก็ควรใช้วิธีคุมกำเนิดที่มีประสิทธิภาพต่างๆ เช่น ถุงยางอนามัย ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น